stanford-oval/wikipedia huggingface dataset:
เอฟ-8 ครูเซเดอร์
รายละเอียด เอฟ-8 ครูเซเดอร์

เครื่องยนต์ เทอร์โบเจ๊ต แพรทท์ แอนด์ วิทนีย์ เจ 57-พี-20 ให้แรงขับ 8182 กิโลกรัม เมื่อใช้สันดาปท้าย 1 เครื่อง
กางปีก 10.87 เมตร
9.74 เมตร เมื่อลู่ปีกเต็มที่
ยาว 22.40 เมตร
สูง 4.8 เมตร
น้ำหนักวิ่งขึ้นปกติ 12,500 กิโลกรัม
น้ำหนักวิ่งขึ้นสูงสุด 15,420 กิโลกรัม
อัตราเร็วขั้นสูง 2,450 กิโลเมตร/ชั่วโมง
อัตราไต่สูงสุด 7,620 เมตร
เพดานบินใช้งาน 17,678 เมตร
รัศมีทำการรบ 965 กิโลเมตร
อาวุธ ปืนใหญ่อากาศ โคลท์ ขนาด 20 มม. 4 กระบอก ในลำตัวส่วนหัวข้างละ 2 กระบอก
อาวุธปล่อยอากาศสู่อากาศ เอไอเอ็ม-9 ไซด์ไวน์เดอร์ 4 นัด ที่ลำตัวข้างละ 2 นัด
เอบิลิซอรัส

| เอบิลิซอรัส ช่วงเวลาที่มีชีวิตอยู่: Campanian, 80Ma  PreꞒ Ꞓ O S D C P T J K Pg N  ↓   |
| --- | --- |

กะโหลกของ เอบิลิซอรัส

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Reptilia
อันดับใหญ่:: Dinosauria
อันดับ:: Saurischia
อันดับย่อย:: Theropoda
อันดับฐาน:: Ceratosauria
วงศ์:: Abelisauridae
สกุล:: Abelisaurus Bonaparte & Novas, 1985

ชนิดต้นแบบ
†Abelisaurus comahuensis Bonaparte & Novas, 1985
ชื่อพ้อง
 Aucasaurus garridoi? Coria et al., 2002
ภาพวาดของเอบิลิซอรัส
เอบิลิซอรัส (อังกฤษ: Abelisaurus) เป็นไดโนเสาร์เทอโรพอดในกลุ่มย่อยเอบิซอร์อาศัยอยู่ในทวีปอเมริกาใต้ในยุคครีเตเชียส เป็นสัตว์กินเนื้อสองเท้า มีความยาวประมาณ 7-9 เมตร (25-30 ฟุต) ถูกค้นพบในปีในปี ค.ศ.1995 โดยโรเบอร์โต้ อาเบล อดีตผู้อำนวยการพิพิธภัณฑ์Cipolletti ในประเทศอาร์เจนตินาในแคว้นปาตาโกเนีย
ฟอสซิล

ตัวอย่างฟอสซิลของ เอบิลิซอรัส ค้นพบแต่เพียงส่วนหัวกะโหลกซึ่งไม่สมบูรณ์มากนัก ฟอสซิลส่วนเพดานปากหายไป ความยาวของส่วนหัวกะโหลกหายไป 85 เซนติเมตร แต่ก็สามารถประมาณขนาดได้โดยอิงจาก ไดโนเสาร์ในตระกูลเอบิซอร์ด้วยกันอย่าง คาร์โนทอรัส และออคาซอรัส
โดยประมาณความยาวได้ประมาณ 7-9 เมตร
แหล่งข้อมูลอื่น

Abelisaurus in the Dino Directory
Abelisaurus at DinoData
| ด ค กไดโนเสาร์สายพันธุ์ต่าง ๆ |
| --- | --- |
ไดโนเสาร์พันธุ์กินพืช: ดิปโพลโดคัส ·  อากัสทีเนีย ·  ไทรเซราทอปส์ ·  คามาราซอรัส  ·  สไตราโคซอรัส ·  สเตโกซอรัส ·  แพคิเซอฟาโลซอรัส ·  อิกัวโนดอน ·  เคนโทรซอรัส  ·  โซนิโดซอรัส ·  ไมอาซอร่า ·  ไซคาเนีย ·  พาราซอโรโลฟัส ·  แองไคโลซอรัส ·  พาราลิไททัน ·  ไททันโนซอรัส ·  ซอโรโพไซดอน ·  แบรกคิโอซอรัส · อาร์เจนติโนซอรัส ·  อียิปต์โตซอรัส ·  บาโรซอรัส ·  อลาโมซอรัส ·  มาเมนซีซอรัส ·  ซัลตาซอรัส ·  อะแพทโตซอรัส ·  ยีราฟฟาไททัน ·  อมาร์กาซอรัส ·  เอ๋อเหมยซอรัส ·  ชูโนซอรัส ·  แมนยาโรซอรัส ·  ยูโรปาซอรัส ·  พาตาโกไททัน ·  ซุปเปอร์ซอรัส ·  แอมพิโคเลียส ·  ภูเวียงโกซอรัส สิรินธรเน ·  สยามโมดอน ·  ราชสีมาซอรัส ·  ฟูกูอิไททัน ·  ฟูกูอิซอรัส ·  ตังหวายโยซอรัส ·  แกลลิไมมัส ·  เลโซโทซอรัส ·  โคเรียเซอราทอปส์ ·  โปรโตเซอราทอปส์ ·  เอ็ดมอนโตซอรัส
ไดโนเสาร์พันธุ์กินเนื้อ: ไทแรนโนซอรัส ·  อัลโลซอรัส ·  วิลอซิแรปเตอร์ ·  สไปโนซอรัส ·  เมก้าแร็ปเตอร์ ·  เดสเพลโตซอรัส ·  ทอร์วอซอรัส ·  ทาร์โบซอรัส ·  อีโอแรปเตอร์ · ไจกาโนโทซอรัส ·  มาพูซอรัส ·  อโครแคนโตซอรัส ·  ยูทาห์แรปเตอร์ ·  ยูแนนลาเกีย ·  เมกะโลซอรัส บักแลนดี ·  เทอริสิโนซอรัส ·  ไดโนนีคัส ·  โอวิแรปเตอร์ ·  เซอราโตซอรัส ·  ซีโลไฟซิส ·  คอมซอกนาทัส ·  ออร์นิโทไมมัส ·  เอบิลิซอรัส ·  ซินทาซัส ·  สยามโมไทรันนัส ·  กินรีไมมัส ·  สยามโมซอรัส ·  คาร์คาโรดอนโทซอรัส ·  ไครโอโลโฟซอรัส ·  นีโอเวนีเตอร์ ·  ทรูโอดอน ·  หย่งชวนโนซอรัส ·  มอโนโลโฟซอรัส ·  ไซน์แรปเตอร์ ·  ซอโรเพกาแนกซ์ ·  อิริอาเตอร์ ·  อิเรียเทียนัส ·  ซิโนไทรันนัส ·  ซูโคไมมัส ·  แบรีออนิกซ์ ·  เฮอร์รีราซอรัส ·  คาร์โนทอรัส ·  ไดโลโฟซอรัส ·  ดาโกต้าแรปเตอร์ ·  ฟูกูอิแรปเตอร์ ·  ฟูกูอิเวเนเตอร์ ·  อิกทิโอเวเนเตอร์ ·  สยามแรปเตอร์ ·  แอลเบอร์โตซอรัส
เอนด์เกม: ซีเรีย

| เอนด์เกม: ซีเรีย |
| --- | --- |

ผู้พัฒนา: เกมเดอะนิวส์
เอนจิน: เกมเมกเกอร์:สตูดิโอ
เครื่องเล่น: เอชทีเอ็มแอล5, แอนดรอยด์
วางจำหน่าย: 12 ธันวาคม ค.ศ. 2012 (แอนดรอยด์, เอชทีเอ็มแอล5)
แนว: เทรดดิงการ์ดเกม เกมข่าว
รูปแบบ: ผู้เล่นคนเดียว
เอนด์เกม: ซีเรีย (อังกฤษ: Endgame: Syria) เป็นเกมไพ่ของสะสมดิจิทัลแบบเกมข่าวที่ได้รับการพัมนาขึ้นโดยเกมเดอะนิวส์.เน็ต ซึ่งเป็นโครงการที่ต้องการเปลี่ยนจากข่าวลงสู่เกม โดยเปิดตัวในวันที่ 12 ธันวาคม ค.ศ. 2012 และอ้างว่าเป็นความพยายามครั้งแรกที่ครอบคลุมถึงความขัดแย้งอย่างต่อเนื่องในรูปแบบของวิดีโอเกม เกมนี้ดึงดูดการตอบรับในเชิงบวกต่อคำวิจารณ์ เกมวางผู้เล่นในบทบาทของการประสานกับฝ่ายค้านซีเรียของสงครามกลางเมืองซีเรีย ที่พวกเขาต้องตัดสินใจเลือกทางการเมืองและการทหารที่ต้องเผชิญกับการแก้ไขปัญหาความขัดแย้ง
รูปแบบการเล่น

เกมนี้เป็นเทรดดิงการ์ดเกม ซึ่งแต่ละรอบจะแบ่งออกเป็นช่วงทางการเมืองและการทหาร แต่ละเฟสอาจส่งผลต่อระดับผู้เล่นในการสนับสนุน (และระบอบการปกครอง) หากทั้งสองฝ่ายสูญเสียการสนับสนุน ก็จะเกมโอเวอร์ ทั้งนี้ เกมยังสามารถสิ้นสุดในข้อตกลงสันติภาพระหว่างสองฝ่าย
การโต้เถียงในการยื่นคำร้องต่อแอปเปิล

เกมนี้ได้รับการปฏิเสธโดยแอปสโตร์ของแอปเปิล โดยอ้างแนวทางแอปสโตร์ซึ่งห้ามเกมที่ “กำหนดเป้าหมายเฉพาะเผ่าพันธุ์ที่เจาะจง, วัฒนธรรม, รัฐบาลหรือบริษัทที่มีอยู่จริง หรือนิติบุคคลอื่นใดที่มีอยู่จริง” การอภิปรายเรื่องนี้กระตุ้นให้เกิดทั้งกฎของแอปสโตร์และความเหมาะสมของรูปแบบในการทำสงคราม
เครือข่ายโทรทัศน์รัสเซียทูเดย์ให้ความสำคัญกับรายงานการปฏิเสธของแอปเปิลในการเผยแพร่เกม โดยเห็นด้วยกับการตัดสินใจอ้างว่าเกมมีลักษณะ "ผิดจรรยาบรรณ" และ "เจาะจงเฉพาะฝ่ายเดียว" เนื่องจากมีเพียงความสามารถในการเล่นเป็นกบฏและไม่ใช่รัฐบาลซีเรีย พวกเขายังถือว่าเกมนี้ไม่ถูกต้องตามความเป็นจริง เนื่องจากเกมนี้มีองค์ประกอบของรัสเซียในการสนับสนุนรัฐบาลแม้จะมี "แถลงการณ์จากกระทรวงต่างประเทศว่ารัสเซียไม่ได้มีส่วนร่วมในความขัดแย้งนี้"
การโต้เถียงในการยื่นคำร้องต่อแอปเปิล > เอนด์เกม: ยูเรเชีย

มีการยื่นคำร้องต่อแอปเปิลแยกต่างหากถึงสามครั้ง ในความพยายามที่จะได้รับการผ่านการลงเกม โดยทุกครั้งที่นำสิ่งที่อาจถือเป็นการอ้างอิงถึงกลุ่มหรือผู้คนที่มีอยู่จริง ในที่สุด แอปเปิลได้ปฏิเสธที่จะอนุญาตให้ เอนด์เกม: ซีเรีย ลงสู่แอปสโตร์เพียงแค่กล่าวถึงประเทศซีเรีย และดังนั้น เกมก็กลับมาสู่ชื่อเอนด์เกม: ยูเรเชีย[ต้องการอ้างอิง]
โทมัส รอว์ลิงส์ ซึ่งเป็นนักออกแบบนำของเกมรู้สึกผิดหวังกับเรื่องนี้ ในฐานะเกมที่ไม่สามารถทำหน้าที่เป็นส่วนหนึ่งของการศึกษาที่ส่งเสริมความตระหนัก "เรามาถึงจุดสิ้นสุดของการปฏิเสธสามครั้ง และหนึ่งอุทธรณ์ และวิธีเดียวที่เราสามารถรับเอนด์เกม: ซีเรีย ได้ คือการลบการอ้างอิงทั้งหมดในโลกแห่งความเป็นจริงออกจากไอโอเอส และรู้ศึกเศร้าที่เปลี่ยนจาก 'เกมข่าว' เป็นเพียง 'เกม' เท่านั้น"
เฮมมิงส์เพลย์คอมพานี

เฮมมิงส์เพลย์คอมพานี เป็นเกมที่สร้างขึ้นสำหรับโรงละครโกลบของเชกสเปียร์ในกรุงลอนดอนโดยออรอชดิจิทัล ซึ่งเป็นบริษัทปฏิคมของเกมเดอะนิวส์ โดยเกมนี้มุ่งเป้าไปที่เด็ก ๆ ซึ่งใช้เอนจินเดียวกันกับที่ได้เขียนขึ้นสำหรับเอนด์เกม: ซีเรีย รอว์ลิงส์อธิบายเหตุผลสำหรับเรื่องนี้ว่า "ความกล้าดัดแปลงชื่อที่มีอยู่ของเรา แสดงให้เห็นว่าความคิดสร้างสรรค์ของเกมไม่ควรสับสนกับเนื้อหาสาระ หากแกนหลักทำงานได้ดีและเล่นเกมได้ง่าย สิ่งเหล่านั้นก็สามารถหยั่งท่าทีสำหรับโครงการที่หลากหลาย"
แหล่งข้อมูลอื่น

เว็บไซต์ทางการ
Trailer
เอฟดีอาร์ไดรฟ์

| ถนนแฟรงคลิน ดี>  โรเซอเวลต์ อีสต์ริเวอร์ |
| --- | --- |
ถนนเอฟดีอาร์
ถนนเอฟดีอาร์เน้นด้วยสีแดง
ข้อมูลของเส้นทาง
บำรุงรักษาโดย กรมการขนส่งรัฐนิวยอร์ก และ กรมการขนส่งนครนิวยอร์ก
ความยาว: 9.68 ไมล์ (15.58 กิโลเมตร)
มีขึ้นเมื่อ: 1955–ปัจจุบัน
ข้อจำกัด: ห้ามรถเพื่อการพาณิชย์เข้าบริเวณเหนือทางออกที่ 1
ทางแยกที่สำคัญ
ปลายทางทิศใต้:  I-478 / NY 9 A ทางหลวงเวสต์ไซด์ ในแบตเตอรีพาร์กซิตี
 :   สะพานบรุกลิน ในย่านทูบริดส์ 
ปลายทางทิศเหนือ:  NY 900G / ถนนอีสต์ฮาร์เลม ในอีสต์ฮาร์เลม
ตำแหน่งที่ตั้ง
ประเทศ: สหรัฐ
รัฐ: นิวยอร์ก
เทศมณฑล: แมนแฮตตัน
 
ระบบทางหลวง
 Numbered highways in New York Interstate  U.S.  N.Y. (former)  Reference  County 
ถนนแฟรงคลิน ดี. โรเซอเวลต์ อีสต์ริเวอร์ (อังกฤษ: Franklin D. Roosevelt East River Drive) หรือที่รู้จักกันทั่วไปว่า ถนนเอฟดีอาร์ (FDR Drive) เป็นทางหลวง (พาร์กเวย์) ที่ควบคุมการเข้าถึง ตั้งอยู่ทางฝั่งตะวันออกของเขตแมนแฮตตัน นครนิวยอร์ก มีจุดเริ่มต้นใกล้กับถนนเซาท์และบรอด อยู่ทางเหนือของอุโมงค์แบตเตอรีพาร์ก และทอดยาวไปทางเหนือขนานไปกับแม่น้ำอีสต์จนถึงจุดตัดกับถนนที่ 125 และสะพานโรเบิร์ต เอฟ. เคนเนดี ซึ่งจากจุดนี้จะเปลี่ยนชื่อเป็นถนนฮาร์เล็มริเวอร์ ถนน FDR ตลอดสายได้รับการกำหนดให้เป็นทางหลวงรัฐนิวยอร์กหมายเลข 907L (NY 907L) ซึ่งเป็นเส้นทางอ้างอิงที่ไม่มีป้ายบอกทาง
ถนน FDR ประกอบด้วยส่วนที่อยู่ใต้ดิน ระดับเดียวกับพื้นดิน และยกระดับ รวมถึงอุโมงค์ที่ครอบคลุมเพียงบางส่วนอีกสามแห่ง ถนนสายนี้ส่วนใหญ่มีสามช่องจราจรในแต่ละทิศทาง ยกเว้นบางช่วงสั้น ๆ
ตามกฎหมายกำหนด ขณะนี้มีการติดตั้งป้ายจำกัดน้ำหนักสำหรับรถที่ใช้ถนน FDR ตั้งแต่ถนนที่ 23 ไปจนถึงถนนฮาร์เล็มริเวอร์ในทั้งสองทิศทาง โดยมีน้ำหนักจำกัดสูงสุดอยู่ที่ 8,000 ปอนด์ (3,600 กิโลกรัม) ห้ามรถเพื่อการพาณิชย์ทุกประเภท (รวมทั้งรถบรรทุก) เข้าใช้ถนน FDR ทางเหนือของทางออกที่ 1
เอดเวิร์ด เจนเนอร์

| เอดเวิร์ด เจนเนอร์ FRS FRCPE |
| --- | --- |

เกิด: 17 พฤษภาคม ค.ศ. 1749 บาร์กลีย์ กลอสเตอร์เชอร์ ประเทศอังกฤษ
เสียชีวิต: 26 มกราคม ค.ศ. 1823(1823-01-26) (73 ปี) บาร์กลีย์ กลอสเตอร์เชอร์ ประเทศอังกฤษ
ศิษย์เก่า:   St George's, University of London  มหาวิทยาลัยเซนต์แอนดูรว์ 
มีชื่อเสียงจาก: การให้วัคซีน วัคซีนโรคฝีดาษ
คู่สมรส: แคทเธอรีน คิงสโคป (สมรส 1788; เสียชีวิต 1815)
บุตร: 3
อาชีพทางวิทยาศาสตร์
สาขา: เภสัชกร/ศัลยกรรม, ธรรมชาติวิทยา
อาจารย์ที่ปรึกษา: จอห์น ฮันเตอร์
 
เอดเวิร์ด เจนเนอร์ (อังกฤษ: Edward Jenner, FRS FRCPE; 17 พฤษภาคม ค.ศ. 1749 – 26 มกราคม ค.ศ. 1823) เป็นแพทย์และนักวิทยาศาสตร์ชาวอังกฤษที่เป็นผู้บุกเบิกแนวคิดวัคซีนและผลิตวัคซีนโรคฝีดาษ วัคซีนชนิดแรกของโลก คำว่า วัคซีน และ การให้วัคซีน มาจากคำว่า Variolae vaccinae ('ตุ่มหนองของวัว') ซึ่งเป็นคำที่เจนเนอร์ประดิษฐ์ขึ้นเพื่อเรียกฝีดาษวัว ใน ค.ศ. 1798 เขาใช้ศัพท์นี้ในหัวข้อ Inquiry into the Variolae vaccinae known as the Cow Pox เพื่อกล่าวถึงผลการป้องกันโรคฝีดาษจากฝีดาษวัว
ในโลกตะวันตก เจนเนอร์มักได้รับการกล่าวถึงเป็น "บิดาแห่งวิทยาภูมิคุ้มกัน" และกล่าวกันว่าผลงานของเขาได้ช่วยเหลือ "หลายชีวิตมากกว่าผู้ใด" ในสมัยของเจนเนอร์ ประชากรโลกประมาณ 10% เสียชีวิตจากโรคนี้ โดยในเมืองและนครที่โรคแพร่กระจายได้ง่าย ตัวเลขพุ่งสูงถึง 20% ใน ค.ศ. 1821 เขาได้รับการแต่งตั้งเป็นแพทย์ประจำสมเด็จพระเจ้าจอร์จที่ 4 และได้รับเลือกเป็นนายกเทศมนตรีบาร์กลีย์ เขาเป็นสมาชิกราชสมาคม ในด้านสัตววิทยา เขาเป็นหนึ่งในนักวิชาการสมัยใหม่กลุ่มแรกที่กล่าวถึงภาวะกาฝากของนกคัคคู (อาริสโตเติลก็กล่าวถึงพฤติกรรมนี้ใน History of Animals)
ชีวิตช่วงต้น

เอดเวิร์ด เจนเนอร์เกิดในวันที่ 17 พฤษภาคม ค.ศ. 1749 ที่บาร์กลีย์ กลอสเตอร์เชอร์ ประเทศอังกฤษ โดยเป็นบุตรคนที่ 8 จากทั้งหมด 9 คน เรเวอเรนด์ สตีเฟน เจนเนอร์ พ่อของเขา เป็นตัวแทนแห่งบาร์กลีย์ ทำให้เจนเนอร์ได้รับการศึกษาขึ้นพื้นฐานได้มาก
ชีวิตช่วงต้น > การศึกษาและฝึกฝน

ตอนอยู่ในวัยหมุ่น เขาศึกษาที่โรงเรียนแคทเธอรีน เลดีบาร์กลีย์ (Katherine Lady Berkeley's School) ในวุทัน-อันเดอร์-เอจ และในไซเรินเซสเตอร์ ในเวลานั้น เขาได้รับการปลูกฝี (ด้วยวิธี variolation) โรคฝีดาษ ซึ่งมีผลกระทบต่อสุขภาพโดยทั่วไปในระยะยาว ตอนอายุ 14 ปี เขาเป็นเด็กฝึกงานให้กับแดเนียล ลัดโลว์ ศัลยแพทย์ประจำชิงปิงซอดบิวรี เซาท์กลอสเตอร์เชอร์ เป็นเวลา 7 ปี โดยเขาได้รับประสบการณ์ในการเป็นศัลยแพทย์ส่วนใหญ่ในช่วงนี้
ใน ค.ศ. 1770 ตอนอายุ 21 ปี เจนเนอร์กลายเป็นเด็กฝึกงานด้านการผ่าตัดและกายวิภาคศาสตร์ภายใต้ศัลยแพทย์ จอห์น ฮันเตอร์และคนอื่น ๆ ในโรงพยาบาลเซนต์จอร์จส์ ลอนดอน
ปักษีวิทยา

นอกจากเป็นแพทย์แล้ว เอดเวิร์ด เจนเนอร์ ยังถือว่าเป็นนักปักษีวิทยาอีกด้วย ด้วยผลงานทางวิทยาศาสตร์ชิ้นแรกก่อนการค้นพบวัคซีน คือ การศึกษาพฤติกรรมการขยายพันธุ์ของนกในวงศ์นกคัคคู (Cuculidae) หรือนกกาเหว่าอีกด้วย ซึ่งเป็นนกที่มีพฤติกรรมวางไข่ไว้ในรังของนกชนิดอื่น และปล่อยให้พ่อแม่นกชนิดอื่นนั้นเลี้ยงดูลูกของตัวเอง ซึ่งในเวลานั้น (ศตวรรษที่ 18) ผู้คนยังไม่รู้ว่านกคัคคูทำอย่างนั้นไปเพื่ออะไร เจนเนอร์ได้ตีพิมพ์เรื่องนี้ในปี ค.ศ. 1778 เจนเนอร์ได้บันทึกไว้ว่าไม่เพียงแค่แม่นกคัคคูเท่านั้นที่วางไข่ไว้ในรังของนกชนิดอื่น แต่ลูกนกคัคคูที่ฟักออกมา จะทำการผลักดันลูกนกตัวเดิมในรังด้วยข้อศอกและหลังให้ตกลงไปจากรังอีกด้วย เพื่อครอบครองรังแต่ผู้เดียว แม้รายงานฉบับนี้นักวิทยาศาสตร์หลายคนในขณะนั้นยังไม่เชื่อ แต่ก็ทำให้เจนเนอร์ได้เข้าเป็นสมาชิกของราชสมาคมแห่งลอนดอน
แต่งงานและยามนุษย์

เจนเนอร์แต่งงานกับแคทเธอรีน คิงส์คอต  (Catherine Kingscote; เสียชีวิตจากวัณโรคใน ค.ศ. 1815 ) ในเดือนมีนาคม ค.ศ. 1788 เขาอาจพบเธอขณะที่ตัวเขาและคนอื่นกำลังทดลองกับลูกโป่ง ลูกโป่งทดลองลอยลงที่คิงส์คอตพาร์ก กลอสเตอร์เชอร์ ที่ถือครองโดยแอนโทนี คิงส์คอต พ่อของแคทเธอรีน ทั้งคู่มีลูก 3 คน: เอดเวิร์ด รอเบิร์ต (1789–1810), รอเบิร์ต ฟิตซ์ฮาร์ดิง (1792–1854) และแคทเธอรีน (1794–1833)
เขาได้รับปริญญาแพทยศาสตร์จากมหาวิทยาลัยเซนต์แอนดรูวส์ใน ค.ศ. 1792 เขาได้รับเครดิตจากการพัฒนาความเข้าใจของอาการเจ็บหน้าอก
เสียชีวิต

เจนเนอร์ประสบกับการตกเลือดในสมองในวันที่ 25 มกราคม ค.ศ. 1823 ทำให้ส่วนขวาของร่างกายเป็นอัมพาต เขาไม่ได้ฟื้นตัวและเสียชีวิตในวันถัดมาด้วยอาการสโตรกที่ชัดเจนครั้งที่สองในวันที่ 26 มกราคม ค.ศ. 1823 อายุ 73 ปี ศพของเขาได้รับการฝังที่ห้องสุสานครอบครัวที่โบสถ์นักบุญแมรี บาร์กลีย์
แหล่งข้อมูลอื่น

ผลงานของ Edward Jenner ที่โครงการกูเทินแบร์ค
ผลงานโดย เอดเวิร์ด เจนเนอร์ บนเว็บ LibriVox (หนังสือเสียง ซึ่งเป็นสาธารณสมบัติ)
ผลงานเกี่ยวกับ/โดย เอดเวิร์ด เจนเนอร์ ที่อินเทอร์เน็ตอาร์ไคฟ์
The Three Original Publications on Vaccination Against Smallpox
A digitized copy of An inquiry into the causes and effects of the variola vaccine (1798), from the Posner Memorial Collection at Carnegie Mellon
Dr Jenner's House, Museum and Garden, Berkeley
The Evolution of Modern Medicine. Osler, W (FTP)
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  นอร์เวย์  สเปน  ฝรั่งเศส  BnF data  กาตาลุญญา  เยอรมนี  อิตาลี  อิสราเอล  เบลเยียม  สหรัฐ  สวีเดน  ลัตเวีย  ญี่ปุ่น  เช็กเกีย  ออสเตรเลีย  เกาหลี  โครเอเชีย  เนเธอร์แลนด์  โปแลนด์  โปรตุเกส  นครรัฐวาติกัน 
วิชาการ:  CiNii 
ประชาชน:  Deutsche Biographie  Trove 
อื่น ๆ:  SNAC  IdRef 
ฉบับร่างที่เขียนด้วยลายมือที่กล่าวถึงวัคซีนชนิดแรกของเจนเนอร์ จัดแสดงที่ราชวิทยาลัยศัลยแพทย์แห่งอังกฤษในลอนดอน
ใบรับรองการเข้าร่วมวิทยากรที่มอบให้กับเจนเนอร์ เขาได้เข้าร่วมการบรรยายเกี่ยวกับเคมี การแพทย์ และฟิสิกส์หลายแห่ง
เอพิไซคลอยด์

เอพิไซคลอยด์ (เส้นสีแดง) ที่เกิดจากรูปวงกลม r = 1 กลิ้งไปบนขอบด้านนอกของรูปวงกลม R = 3
เอพิไซคลอยด์ (อังกฤษ: epicycloid) คือเส้นโค้งชนิดหนึ่ง สร้างขึ้นโดยกำหนดจุดจุดหนึ่งบนเส้นรอบรูปวงกลมที่เรียกว่า เอพิไซเคิล (epicycle) แล้วกลิ้งรูปวงกลมนั้นไปบนขอบ ด้านนอก ของรูปวงกลมอีกรูปหนึ่งซึ่งอยู่กับที่ รอยที่เกิดจากการเคลื่อนที่ของจุดอ้างอิงจะได้เส้นโค้งเอพิไซคลอยด์
เส้นโค้งนี้จัดว่าเป็นรูเลตต์ชนิดหนึ่ง และเป็นกรณีพิเศษของเอพิโทรคอยด์ (epitrochoid) วิวัฒน์ (evolute) และอาวัต (involute) ของเส้นโค้งนี้จะมีรูปร่างคล้ายกับเส้นโค้งเดิม
สมการ

รูปร่างของเอพิไซคลอยด์จะแตกต่างกันไปขึ้นอยู่กับรัศมีของรูปวงกลมทั้งสอง หากรูปวงกลมที่กลิ้งมีรัศมี r หน่วย และรูปวงกลมที่อยู่กับที่มีรัศมี R = kr หน่วย ค่า k หมายถึงจำนวนเท่าของรัศมีรูปวงกลมที่อยู่กับที่ ต่อรัศมีรูปวงกลมที่กลิ้ง ดังนั้นเอพิไซคลอยด์สามารถเขียนได้ด้วยสมการอิงตัวแปรเสริมดังนี้
หรือ
ถ้า k เป็นจำนวนเต็ม เส้นโค้งที่ได้จะเป็นรูปปิดคล้ายดอกไม้หรือใบบัว และมี บัพแหลม (ร่องแหลมซึ่งไม่สามารถหาอนุพันธ์ได้) ทั้งหมด k แห่งบนเส้นโค้ง
ถ้า k เป็นจำนวนตรรกยะ ซึ่งสามารถเขียนเป็นเศษส่วนอย่างต่ำ k = p/q ได้ เส้นโค้งนี้จะมีบัพแหลม p แห่ง และต้องกลิ้งรอบรูปวงกลม q รอบจึงจะได้รูปปิด
ถ้า k เป็นจำนวนอตรรกยะ เส้นโค้งนี้จะวนที่ตำแหน่งใหม่ไปเรื่อยๆ และไม่มาบรรจบกันเป็นรูปปิด ทำให้เติมที่ว่างระหว่างรูปวงกลมที่อยู่กับที่ จนถึงรูปวงกลมรัศมี R + 2r จนเต็ม (เป็นรูปวงแหวนทึบ)
ตัวอย่างเอพิไซคลอยด์
k = 1 หรือ คาร์ดิออยด์ (cardioid)
k = 2 หรือ เนฟรอยด์ (nephroid)
k = 3
k = 4
k = 2.1 = 21/10
k = 3.8 = 19/5
k = 5.5 = 11/2
k = 7.2 = 36/5
ดูเพิ่ม

ไซคลอยด์ (cycloid)
ไฮโพไซคลอยด์ (hypocycloid)
โทรคอยด์ (trochoid)
เอพิโทรคอยด์ (epitrochoid)
ไฮโพโทรคอยด์ (hypotrochoid)
เอฟ.ยู.เอ็น.เค

Error ซิงเกิลโดยพรินซ์
เอฟ.ยู.เอ็น.เค (อังกฤษ: F.U.N.K.) เป็นซิงเกิลของพรินซ์ ในปี ค.ศ. 2007 โดยวางจำหน่ายครั้งแรกในวันที่ 7 พฤศจิกายน ค.ศ. 2007
เบื้องหลัง

ในวันที่ 14 กันยายน ค.ศ. 2007 พรินซ์ประกาศว่าเขาจะไปฟ้อง YouTube และ eBay เพราะพวกเขาดูเหมือนจะเลือกที่จะไม่กรองดนตรีและภาพยนตร์เนื้อหาไม่ได้รับอนุญาตซึ่งเป็นหลักในการประสบความสำเร็จในธุรกิจของพวกเขา เป็นตัวแทนกล่าวกับรอยเตอร์ ปัญหาที่เกิดขึ้นเป็นที่หนึ่งสามารถลดให้เป็นศูนย์และจากนั้นในวันรุ่งขึ้นก็จะมี 100 หรือ 500 หรืออะไรก็ตาม
เอฟ. เมอร์รีย์ เอบราฮัม

| เอฟ>  เมอร์รีย์ เอบราฮัม |
| --- | --- |
เอบราฮัมในปี 2008
เกิด: เมอร์รีย์ เอบราฮัม  (1939-10-24) 24 ตุลาคม ค.ศ. 1939 (85 ปี) พิตต์สเบิร์ก, สหรัฐอเมริกา
ศิษย์เก่า: มหาวิทยาลัยเท็กซัส เอลแพโซ มหาวิทยาลัยเท็กซัส ออสติน
ปีปฏิบัติงาน: 1971–ปัจจุบัน
คู่สมรส: เคต ฮันนัง (1962–ปัจจุบัน)
เอฟ. เมอร์รีย์ เอบราฮัม (อังกฤษ: F. Murray Abraham; เกิด 24 ตุลาคม ค.ศ. 1939) หรือชื่อเกิดว่า เมอร์รีย์ เอบราฮัม เป็นนักแสดงชาวอเมริกัน เขาเป็นที่นิยมในคริสต์ทศวรรษ 1980 หลังจากชนะรางวัลออสการ์ สาขานักแสดงนำชายยอดเยี่ยม จากบทบาท อันโตนีโอ ซาลีเอรี ในภาพยนตร์เรื่อง อมาเดอุส (1984) เขาปรากฏตัวในหลายบทบาททั้งแสดงนำและสมทบในภาพยนตร์หลายเรื่อง เช่น All the President's Men (1976), Scarface (1983), The Name of the Rose (1986), Last Action Hero (1993), Star Trek: Insurrection (1998), Finding Forrester (2000), Inside Llewyn Davis (2013) และ The Grand Budapest Hotel (2014) นอกจากนี้เขายังเป็นที่รู้จักในวงการโทรทัศน์และละคร และซีรีส์เรื่อง โฮมแลนด์ (2012) ยังส่งผลให้เขาได้รับการเสนอชื่อเข้าชิงรางวัลเอ็มมีและรางวัลแซกอวอร์ดสเป็นครั้งแรกอีกด้วย
นอกจากนี้ อับราฮัมยังเป็นผู้ให้เสียงคอนชู เทพเจ้าแห่งดวงจันทร์ หนึ่งในตัวละครหลักของซีรีส์ มูนไนท์ ออกฉายทางดิสนีย์+ ซึ่งเป็นซีรีส์จากระยะที่สี่ของจักรวาลภาพยนตร์มาร์เวลด้วย
แหล่งข้อมูลอื่น

เอฟ. เมอร์รีย์ เอบราฮัม ที่อินเทอร์เน็ตมูวีเดตาเบส
ชีวประวัติ เอฟ. เมอร์รีย์ เอบราฮัม ที่ ยาฮู!
เอฟ. เมอร์รีย์ เอบราฮัม เก็บถาวร 2008-12-07 ที่ เวย์แบ็กแมชชีน ที่ ไอเอ็มจีอาร์ติสท์
| ด ค กรางวัลออสการ์ สาขานักแสดงนำชายยอดเยี่ยม |
| --- | --- |
1928–1940:  เอมีล ยันนิงส์ (1928)  วอร์เนอร์ แบ็กซ์เตอร์ (1929)  จอร์จ อาร์ลิสส์ (1930)  ลิโอเนล แบร์รีมัวร์ (1931)  เฟรดริก มาร์ช/วอลเลซ บีรี (1932)  ชาลส์ ลาฟตัน (1933)  คลาร์ก เกเบิล (1934)  วิกเตอร์ แม็กลาเกล็น (1935)  พอล มุนี (1936)  สเปนเซอร์ เทรซี (1937)  สเปนเซอร์ เทรซี (1938)  รอเบิร์ต ดอแนต (1939)  เจมส์ สจวร์ต (1940) 
1941–1960:  แกรี คูเปอร์ (1941)  เจมส์ แคกนีย์ (1942)  พอล ลูคัส (1943)  บิง ครอสบี (1944)  เรย์ มิลแลนด์ (1945)  เฟรดริก มาร์ช (1946)  โรนัลด์ คอลแมน (1947)  ลอเรนซ์ โอลิวีเอร์ (1948)  บรอเดริก ครอว์ฟอร์ด (1949)  โฮเซ เฟร์เรร์ (1950)  ฮัมฟรีย์ โบการ์ต (1951)  แกรี คูเปอร์ (1952)  วิลเลียม โฮลเดน (1953)  มาร์ลอน แบรนโด (1954)  เออร์เนสต์ บอร์กไนน์ (1955)  ยูล บรีนเนอร์ (1956)  อเล็ก กินเนสส์ (1957)  เดวิด นิเวน (1958)  ชาร์ลตัน เฮสตัน (1959)  เบิร์ต แลนแคสเตอร์ (1960) 
1961–1980:  มักซีมีเลียน เชลล์ (1961)  เกรกอรี เพก (1962)  ซิดนีย์ พอยเทียร์ (1963)  เรกซ์ แฮร์ริสัน (1964)  ลี มาร์วิน (1965)  พอล สโกฟีลด์ (1966)  ร็อด ชไตเกอร์ (1967)  คลิฟฟ์ รอเบิร์ตสัน (1968)  จอห์น เวย์น (1969)  จอร์จ ซี. สกอตต์ (1970)  จีน แฮกแมน (1971)  มาร์ลอน แบรนโด (1972)  แจ็ก เลมมอน (1973)  อาร์ต คาร์นีย์ (1974)  แจ็ก นิโคลสัน (1975)  ปีเตอร์ ฟินช์ (1976)  ริชาร์ด เดรย์ฟัส (1977)  จอน วอยต์ (1978)  ดัสติน ฮอฟแมน (1979)  โรเบิร์ต เดอ นิโร (1980) 
1981–2000:  เฮนรี ฟอนดา (1981)  เบน คิงสลีย์ (1982)  โรเบิร์ต ดูวัล (1983)  เอฟ. เมอร์รีย์ เอบราฮัม (1984)  วิลเลียม เฮิร์ต (1985)  พอล นิวแมน (1986)  ไมเคิล ดักลาส (1987)  ดัสติน ฮอฟแมน (1988)  แดเนียล เดย์-ลูวิส (1989)  เจเรมี ไอเอินส์ (1990)  แอนโทนี ฮ็อปกินส์ (1991)  อัล ปาชิโน (1992)  ทอม แฮงส์ (1993)  ทอม แฮงส์ (1994)  นิโคลัส เคจ (1995)  เจฟฟรีย์ รัช (1996)  แจ็ก นิโคลสัน (1997)  โรแบร์โต เบนิญญี (1998)  เควิน สเปซีย์ (1999)  รัสเซล โครว์ (2000) 
2001–ปัจจุบัน:  เดนเซล วอชิงตัน (2001)  เอเดรียน โบรดี (2002)  ฌอน เพนน์ (2003)  เจมี ฟ็อกซ์ (2004)  ฟิลิป ซีมัวร์ ฮอฟฟ์แมน (2005)  ฟอเรสต์ วิตเทกเกอร์ (2006)  แดเนียล เดย์-ลูวิส (2007)  ฌอน เพนน์ (2008)  เจฟฟ์ บริดเจส (2009)  โคลิน เฟิร์ธ (2010)  ฌ็อง ดูว์ฌาร์แด็ง (2011)  แดเนียล เดย์-ลูวิส (2012)  แมทธิว แม็คคอนาเฮย์ (2013)  เอดดี เรดเมน (2014)  ลีโอนาร์โด ดิแคพรีโอ (2015)  เคซีย์ แอฟเฟล็ก (2016)  แกรี โอลด์แมน (2017)  รามี แมลิก (2018)  วาคีน ฟีนิกซ์ (2019)  แอนโทนี ฮ็อปกินส์ (2020)  วิลล์ สมิธ (2021)  เบรนแดน เฟรเซอร์ (2022)  คิลเลียน เมอร์ฟี (2023)
เอบันสตาร์

| เอบันสตาร์ |
| --- | --- |

ผู้พัฒนา: เดอะดรีมเมอส์กิลด์
ผู้จัดจำหน่าย: ไมโครอิลลูชันส์
เครื่องเล่น: อามิกา
วางจำหน่าย: ยุโรป: ค.ศ. 1988
แนว: เกมยิงเลื่อน
รูปแบบ: ผู้เล่นเดี่ยว   หลายผู้เล่น
เอบันสตาร์ (อังกฤษ: Ebonstar) เป็นเกมคอมพิวเตอร์ที่พัฒนาโดยบริษัทไมโครอิลลูชันส์ใน ค.ศ. 1988 สำหรับอามิกา
โครงเรื่อง

ตัวละครผู้เล่นสั่งการยานอวกาศรอบ ๆ หลุมดำที่อันตรายอย่างยิ่งและเคลื่อนที่ตลอดเวลาในการแข่ง ณ อวกาศที่จัดขึ้นในในคริสต์ศตวรรษที่ 31 ซึ่งผู้เล่นยิงอาวุธของฝูงบินไปที่ยานอวกาศของฝ่ายตรงข้ามเพื่อซัดพวกเขาลงในหลุมดำและทำลายพวกเขา อย่างไรก็ตาม หลุมดำยังคายคู่ต่อสู้ออกมามากขึ้นเช่นกัน
รูปแบบการเล่น

ผู้เล่นสามารถชิงชัยได้มากถึงสี่คนพร้อมกัน
การตอบรับ

ใน ค.ศ. 1988 นิตยสารดรากอนได้ให้คะแนนเกมนี้ที่ 5 คะแนนเต็ม 5
แหล่งข้อมูลอื่น

Review in Info
หน้าจอที่แสดงชื่อเกมของเอบันสตาร์
เอฟพีจีเอ

An Altera FPGA with 20,000 cells.
เอฟพีจีเอ หรือ อุปกรณ์ลอจิกแบบโปรแกรมได้  (อังกฤษ: field programmable gate array: FPGA)
บางครั้งอาจจะมีคนสับสนกับคำว่า flip-chip pin grid array ซึ่งมีโครงสร้างตัวถังคล้ายๆ กัน
FPGA จัดเป็น อุปกรณ์สารกึ่งตัวนำชนิดโปรแกรมได้ที่มีโครงข่ายการเชื่อมต่อภายในแบบแมตริกซ์ โครงสร้างภายในของ FPGA นั้นสามารถโปรแกรมให้มีหน้าที่การทำงานเหมือนลอจิกเกตพื้นฐาน เช่น AND, OR, XOR, NOT หรือรวมกันหลายๆ ชนิด (combinational logic) เพื่อให้ทำหน้าที่ที่มีความซับซ้อนเพิ่มขึ้น เช่น decoders หรือฟังก์ชันทางตณิตศาสตร์ ใน FPGAs ทั่วไป นอกจากจะประกอบด้วยส่วนของวงจรลอจิกแบบโปรแกรมได้แล้ว จะยังมีบล็อกของหน่วยความจำ ซึ่งอาจจะสร้างด้วยฟลิบฟลอปอย่างง่าย หรือใช้พื้นที่ของสารกึ่งตัวนำสร้างเป็นหน่วยความจำจริงๆ อยู่ภายในก็ได้
ในการออกแบบวงจรดิจิตอลอิเล็กทรอนิกส์ ที่มี FPGA อยู่บนแผงวงจรด้วยนั้น จะช่วยให้ผู้ออกแบบสามารถลดขนาดของแผงวงจร รวมทั้งสามารถออกแบบได้รวดเร็ว ไม่ต้องทดสอบรายละเอียดภายในให้เสร็จสมบูรณ์ 100 % ก็สามารถออกแบบแผงวงจรได้ เมื่อได้รับแผงวงจรและประกอบอุปกรณ์ต่างๆ เสร็จแล้ว จึงค่อยกำหนดหน้าที่การทำงานของ FPGA ได้ในภายหลัง ต่างจากการออกแบบด้วยลอจิกเกตขนาดเล็ก ที่ต้องออกแบบทางเดินของลายทองแดงให้เสร็จสมบูรณ์ก่อน และไม่สามารถแก้ไขได้ในภายหลัง นอกจากนี้ การใช้งาน FPGA สามารถโปรแกรมการทำงานได้ในทุกขณะแม้แต่ขณะที่ส่งมอบงานแล้ว ก็ยังสามารถเข้าไปแก้ไขวงจรได้โดยง่ายดาย จึงเป็นที่มาของคำว่า "field programmable" ซึ่งก็หมายถึงโปรแกรมได้ในภาคสนามหรือที่หน้างานนั่นเอง  อย่างไรก็ตามข้อกำหนด (Configuration) ของ FPGA จะหายไปหลังจากปิดไฟเลี้ยง ดังนั้น จะต้องมีหน่วยความจำภายนอก (Flash) มาคอยรักษาข้อกำหนดของ FPGA ไว้ ซึ่ง FPGA จะมีกระบวนการอ่านข้อกำหนดนั้นโดยอัตโนมัติหลังจากได้รับไฟเลี้ยง
การทำงานของ FPGAs จะยังมีความเร็วที่ด้อยกว่าapplication-specific integrated circuit (ASIC) , และเมื่อเปรียบเทียบขนาดทางกายภาพ พบว่าจะมีความหนาแน่นของวงจรที่น้อยกว่า รวมทั้งใช้กำลังงานมากกว่า ASIC  อย่างไรก็ตาม FPGA มีข้อได้เปรียบตรงที่ใช้เวลาในการพัฒนาผลิตภัณฑ์ (time to market) ที่น้อยกว่า  สามารถแก้ไขวงจรได้หลังจากที่ใช้งานจริงในภาคสนาม  ,และมีค่าแรงในการดำเนินการที่ต่ำกว่า (non-recurring engineering) . นอกจากนี้ ยังมี FPGA ชนิดที่โปรแกรมได้ครั้งเดียว (OTP) ซึ่งมีราคาที่ต่ำกว่าโดย  FPGA ชนิดนี้เมื่อโปรแกรมแล้วจะคล้ายกับ  ASIC  นอกจากนี้ยังมีการรวมหน่วยความจำ config เข้าไว้ในอุปกรณ์ FPGA ซึ่งจะยังคงอยู่แม้ปิดไฟเลี้ยง เรียกว่า  Complex programmable logic devices   (CPLD)
เอพิไมเซียม

เอพิไมเซียม (อังกฤษ: epimysium) คือชั้นของเนื้อเยื่อเกี่ยวพัน (connective tissue) ที่ทำหน้าที่เป็นเยื่อหุ้มมัดกล้ามเนื้อชั้นนอกสุด
โครงสร้างของกล้ามเนื้อ
เอพิไมเซียม

ประกอบด้วยเนื้อเยื่อเกี่ยวพันชนิด dense irregular connective tissue ซึ่งเป็นเนื้อเยื่อเกี่ยวพันที่มีการเรียงตัวกันอย่างหนาแน่นและไม่เป็นระเบียบ มารวมกันและห่อหุ้มมัดกล้ามเนื้อทั้งหมดเอาไว้ โดยด้านในเอพิไมเซียมจะประกอบไปด้วย ฟาสสิเคิล หรือกลุ่มของเส้นใยกล้ามเนื้อหลายกลุ่ม โดยแต่ละฟาสสิเคิลก็จะถูกห่อหุ้มด้วย เพอริไมเซียม และด้านในฟาสสิเคิลก็จะประกอบด้วยเส้นใยกล้ามเนื้อหลายๆเส้นมารวมกัน ซึ่งเส้นใยกล้ามเนื้อแต่ละเส้นก็จะมี เอนโดไมเซียม มาห่อหุ้มไว้อีกที
หน้าที่

รวมเนื้อเยื่อเกี่ยวพันของกล้ามเนื้อย่อยๆไว้ด้วยกันทำให้เกิดเป็นมัดกล้ามเนื้อขึ้น และไปยึดกับเทนดอนซึ่งทำหน้าที่ยึดกับกระดูกอีกทีหนึ่ง  โดยการหดตัวของมัดกล้ามเนื้อนั้นจะไปดึงส่วนของกระดูกทำให้ร่างกายมีการเคลื่อนไหวเกิดขึ้น
ข้อมูลเพิ่มเติม

epimysium